පුත්තලම - එළුවන්කුලම - ගඟේවාඩිය ගම්මානයේ පවුල් 65කට ආසන්න පිරිසකගේ ප්‍රධාන ජීවනෝපාය ධීවර කර්මාන්තයයි.කොවිඩ් වසංගතයට පෙර ගඟේවාඩිය ගම්මානයට දෙස් විදෙස් සංචාරකයින්ගේ ආකර්ශනය නොඅඩුව ලැබී තිබුණේ වෙරළාසන්නයේ පැවති සුන්දර පරිසරයක පිහිටා තිබීම හේතුවෙන්.ධීවර කර්මාන්තය සාර්ථකව කරගෙන ගිය මෙම ගම්වැසියන්ට මෑතක සිට කණ කොකා හඬන්නට පටන් ගෙන ඇත්තේ සිය ජීවනෝපාය මාර්ගයට බාධා මතුවීමත් සමඟයි.ගගේවාඩිය ප්‍රදේශයෙන් කලාඔයේ ජලය මුහුදට ගලා බසින මෝයකට වැලි වලින් පිරීයාමත් සමඟ ඔවුන්ගේ ධීවර කර්මාන්තයට දැඩි බාධා එල්ල වී තිබෙනවා.මෝයකටේ ඇති වැලිපර හේතුවෙන් ඔරු, පාරු සහ බෝට්ටු දියඹේ යාත්‍රා කිරීමට නොහැකි බවයි ධීවරයින් පවසන්නේ.මම දැන් හිටගෙන ඉන්නේ.